Document ID: /roh_data/filtered/fineweb-2-filterrobots_roh.jsonl.gz/30606

Per plirs mais surpiglia Domenico Bergamin il post da directur da la «Lai Marketing e Support SA». El è vegnì elegì a la seduta extraordinaria dal Cussegl d’administraziun, sco l’organisaziun scriva en la communicaziun.
Raschun per la midada al timun da l’organisaziun da turissem èn motivs da sanadad dal directur da turissem en uffizi, Bruno Fläcklin. El vegnia a chalar da lavurar il 1. da december – e prevesa da puspè cumenzar mez da l’onn che vegn.
In duo maina las fatschentas
Domenico Bergamin furma ils proxims mais ensemen cun Marc Schlüssel, il manader marketing, communicaziun e support d’events – la direcziun da la «Lai Marketing e Support SA». Fin la fin settember ha Bergamin manà per l’agentura creativa Steiner Sarnen Schweiz SA il sectur projects turistics.